CELEX: 62019CN0311
Language: da
Date: 2019-04-16 00:00:00
Title: Sag C-311/19: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 16. april 2019 — BONVER WIN, a.s. mod Ministerstvo financí

24.6.2019   
            
            
               DA
            
            
               Den Europæiske Unions Tidende
            
            
               C 213/19
            
         
      Anmodning om præjudiciel afgørelse indgivet af Nejvyšší správní soud (Den Tjekkiske Republik) den 16. april 2019 — BONVER WIN, a.s. mod Ministerstvo financí
      (Sag C-311/19)
      (2019/C 213/18)
      Processprog: tjekkisk
      
         Den forelæggende ret
      
      Nejvyšší správní soud
      
         Parter i hovedsagen
      
      
         Appellant: BONVER WIN, a.s.
      
         Indstævnte: Ministerstvo financí
      
         Præjudicielt/Præjudicielle spørgsmål
      
      
                  1)
               
               
                  Finder artikel 56 ff. i traktaten om Den Europæiske Unions funktionsmåde anvendelse på en national lovgivning (en almengyldig retsakt af bindende karakter i form af et kommunalt dekret), der forbyder en bestemt tjenesteydelse i en del af en kommune, blot fordi en af denne lovgivning berørt tjenesteyders kunder måtte komme eller kommer fra en anden EU-medlemsstat?
                  Er en simpel påstand om den eventuelle tilstedeværelse af kunder fra en anden medlemsstat i givet fald tilstrækkelig til, at artikel 56 i traktaten om Den Europæiske Unions funktionsmåde finder anvendelse, eller er tjenesteyderen forpligtet til at bevise den konkrete levering af tjenesteydelser til kunder, som kommer fra andre medlemsstater?
               
            
                  2)
               
               
                  Har det betydning for besvarelsen af det første spørgsmål, at:
                  
                              a)
                           
                           
                              den eventuelle restriktion for den frie udveksling af tjenesteydelser er betydeligt begrænset i både geografisk og indholdsmæssig henseende (potentiel anvendelse af en de minimis-undtagelse)
                           
                        
                              b)
                           
                           
                              den nationale lovgivning ikke synes, retligt eller faktisk, at medføre en forskellig regulering af situationen for enheder, der hovedsageligt leverer tjenesteydelser til statsborgere fra andre EU-medlemsstater på den ene side, og situationen for enheder, der fokuserer på et nationalt klientel på den anden side?